Lõppeval aastal tähistati Eestis nii looduskaitse 100. sünnipäeva kui ka rahvusvahelist elurikkuse aastat. Ent millised olid teised  olulisemad sündmused ning arengud keskkonna vallas? Teeme kokkuvõtte 2010. aastal looduses ja selle kaitses toimunust Loodusesõbra toimetaja Helen Arusoo ja Eesti Päevalehe ajakirjaniku Ulvar Käärtiga. Keskkonnatelgi rubriigis kuulete Peipsi Koostöö Keskuse poolt algatatud ja Arne Aderi ning Urmas Tartese poolt kokku pandud harivast multimeediaprogrammist "Konnapilgul mööda Emajõge." Pärast kella 11 uudiseid on eetris virgutusvõimlemine ning seejärel kiikame kööki. Sel korral küsime kuulajatelt, mida panna  aastavahetuse puhuks lauale, juhul kui verivorstidest, ahjukartulist ning kapsast on jõulude ajal juba küllalt saanud. Oma soovitusi võib jätta Huvitaja kodulehel olevasse kommenaarirubriiki või edastada meilile huvitaja@err.ee    VIRGUTUSVÕIMLEMISE VIIB LÄBI KAIRI KRUUSEMENT:    1. Võta väike harkseis, tõsta õlad üles ja langeta, hinga sisse, kui tõstad ja välja, kui langetad     2. Jätka õlgade tõstmist-langetamist ja tõuse päkkadele ja tagasi     3. Siruta üks käsi hästi kõrgele ja teine alla. Lükka käed üksteisest võimalikult kaugele. Vaheta käsi. Külg venima.     4.  Tõsta käed kõrvale ja lükka nii kaugele kui saad, tõmmates sõrmed enda poole. Õlad on all, selg sirge.     5 Nüüd jäävad peopesad lae poole     6. Tõsta parem käsi üle pea ja kalluta     7. Ja teisele poole sama     8. Suur kätering     9. Suur kätering jätkub     10. Suur kätering jätkub     11. Nüüd pane käed kuklale ja lõug rinnale     12. Vii kael ja üleaselg allapoole ja tule aeglaselt üles tagasi, korda.     13. Nüüd vii end päris alla rippuma ja too end tasakesi üles tagasi    14. Ripu päris all, nagu pesunööril